En 18-årig mand er fængslet fremt il 27. marts. Politiet leder stadig efter en medgerningsmand.

Fredag blev en 18-årig mand fra Gistrup varetægtsfængslet frem til 27. marts efter et groft hjemmerøveri i Klarup onsdag eftermiddag. Nordjyllands Politi havde anholdt fire mænd efter hjemmerøveriet, hvor en 51-årig mand fik peberspray, blev slået flere gange med et slagvåben og også blev taget kvælertag på. Torsdag formiddag blev en 18-årig mand anholdt og senere varetægtsfængslet, men fredag blev han igen løsladt, da han havde et alibi. Også en 30-årig og en 19-årig mand blev anholdt torsdag, men de blev begge løsladt, de de også have et vandtæt alibi. Den 19-årige passede heller ikke på signalementet. Men den fjerde mistænkte, den 18-årige mand fra Gistrup, der blev anholdt torsdag eftermiddag, er altså varetægtsfængslet i fire uger. Politiet leder stadig efter en medgerningsmand til hjemmerøveriet.